Lav et referat af nedenstående tekst:

Tekst:
Fredag meddelte udenrigsminister Jeppe Kofod (S), at coronasituationen i hele verden nu igen er så alvorlig, at Danmark fraråder alle rejser til udlandet. Samtidig blev der indført nye restriktioner for rejsende til Danmark. Udlændinge med bopæl i udlandet skal fremover have et anerkendelsesværdigt formål i Danmark, hvis de ønsker at rejse hertil. Der indføres også flyveforbud mod alle passagerer, som ikke kan fremvise en negativ coronatest, der er højest 24 timer gammel. De anerkendendelsesværdige formål er desuden blevet skærpet i lyset af nye virusmutationer fra Storbritannien og Sydafrika, der spreder sig hurtigt i verden. Derfor er der også kommet særregler for netop de to lande. Her er listen over de indskrænkede anerkendelsesværdige formål: Skærpede anerkendelsesværdige formål Det er fortsat muligt for personer at rejse ind i Danmark, hvis de: Er primær omsorgsperson for mindreårige børn Skal udøve samværsret med mindreårige børn Er familie eller kæreste til alvorligt syge eller døende personer i Danmark Er ægtefælle, kæreste, forælder eller lignende til en person, der bor i Danmark Skal deltage i et igangværende behandlingsforløb hos sundhedsmyndighederne Skal være til stede ved kommende barns fødsel Skal deltage i en begravelse Har arbejde i Danmark Skal deltage i en retssag i Danmark Er sømand, besætningsmedlem på fly, diplomat og lignende Skal levere varer eller tjenesteydelser ind i eller ud af Danmark Indrejser med henblik på godstransport Særlige anerkendelsesværdige formål for Storbritannien og Sydafrika Udlændinge med bopæl i Storbritannien eller Sydafrika kan rejse ind i Danmark, hvis de: Er primær omsorgsperson for mindreårige børn Er familie eller kæreste til alvorligt syge eller døende personer i Danmark Indrejser med henblik på godstransport. Når personer med bopæl i Storbritannien transporterer gods til Danmark, skal disse fremvise en negativ COVID-19-test taget inden for 24 timer før ankomst Midlertidigt suspenderede anerkendelsesværdige formål Følgende anerkendelsesværdige formål er midlertidigt suspenderet: Er ægtefælle, fast samlever eller barn til en dansker, der bor i udlandet og rejser sammen Skal deltage i et forretningsmøde Skal til jobsamtale Er studerende i Danmark Skal i uddannelsespraktik i Danmark Skal på højskoleophold i Danmark Skal være au pair i Danmark Har et nødvendigt ærinde på en ambassade eller repræsentation i Danmark Har eget sommerhus, båd eller fastliggerplads i Danmark Du kan se alle reglerne for de nye rejserestriktioner her.

Referat:
Klokken 17.00 lørdag træder nogle nye, skærpede rejserestriktioner i kraft. Mange anerkendelsesværdige formål er suspenderet.